CELEX: 32016D1811
Language: et
Date: 2016-10-11 00:00:00
Title: Komisjoni rakendusotsus (EL) 2016/1811, 11. oktoober 2016, millega muudetakse otsuse 93/52/EMÜ II lisa seoses Itaalia Apuulia maakonna Brindisi provintsi tunnistamisega ametlikult vabaks brutselloosist (B. melitensis) (teatavaks tehtud numbri C(2016) 6290 all) (EMPs kohaldatav tekst)

13.10.2016   
            
            
               ET
            
            
               Euroopa Liidu Teataja
            
            
               L 276/11
            
         KOMISJONI RAKENDUSOTSUS (EL) 2016/1811,
   11. oktoober 2016,
   millega muudetakse otsuse 93/52/EMÜ II lisa seoses Itaalia Apuulia maakonna Brindisi provintsi tunnistamisega ametlikult vabaks brutselloosist (B. melitensis)
   
      
         (teatavaks tehtud numbri C(2016) 6290 all)
      
   
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 28. jaanuari 1991. aasta direktiivi 91/68/EMÜ loomatervishoiu kohta ühendusesiseses lamba- ja kitsekaubanduses, (1) eriti selle A lisa 1. peatüki II jagu,
   ning arvestades järgmist:
   
               (1)
            
            
               Direktiivis 91/68/EMÜ on määratletud liidusisest lammaste ja kitsedega kauplemist reguleerivad loomatervishoiunõuded. Selles on sätestatud tingimused, mille alusel võib liikmesriigid või nende piirkonnad tunnistada ametlikult brutselloosivabaks.
            
         
               (2)
            
            
               Komisjoni otsuse 93/52/EMÜ (2) II lisas on loetletud need liikmesriikide piirkonnad, mis on direktiivi 91/68/EMÜ kohaselt tunnistatud ametlikult vabaks brutselloosist (B. melitensis). Direktiivi 91/68/EMÜ artikli 2 punktis 14 on mõiste „piirkond“ Itaalia puhul määratletud kui selle liikmesriigi osa, mis muu hulgas hõlmab vähemalt üht provintsi.
            
         
               (3)
            
            
               Itaalia on esitanud komisjonile dokumendid Apuulia maakonna Brindisi provintsi kohta, mis tõendavad vastavust direktiivis 91/68/EMÜ sätestatud tingimustele, selleks et Apuulia maakonna Brindisi provints tunnistataks ametlikult vabaks brutselloosist (B. melitensis). Itaalia esitatud dokumentide hindamise põhjal tuleks Apuulia maakonna Brindisi provints tunnistada ametlikult vabaks brutselloosist (B. melitensis).
            
         
               (4)
            
            
               Seepärast tuleks otsuse 93/52/EMÜ II lisa kirjet Itaalia kohta vastavalt muuta.
            
         
               (5)
            
            
               Käesoleva otsusega ettenähtud meetmed on kooskõlas alalise taime-, looma-, toidu- ja söödakomitee arvamusega,
            
         ON VASTU VÕTNUD KÄESOLEVA OTSUSE:
   Artikkel 1
   Otsuse 93/52/EMÜ II lisa muudetakse vastavalt käesoleva otsuse lisale.
   Artikkel 2
   Käesolev otsus on adresseeritud liikmesriikidele.
   
      Brüssel, 11. oktoober 2016
      
         
            Komisjoni nimel
         
         
            komisjoni liige
         
         Vytenis ANDRIUKAITIS
      
   
   
      (1)  EÜT L 46, 19.2.1991, lk 19.
   
      (2)  Komisjoni 21. detsembri 1992. aasta otsus 93/52/EMÜ, milles registreeritakse teatavate liikmesriikide või piirkondade vastavus nõuetele seoses brutselloosiga (B. melitensis) ja antakse neile ametlikult haigusvaba liikmesriigi või piirkonna staatus (EÜT L 13, 21.1.1993, lk 14).
   
      LISA
      Otsuse 93/52/EMÜ II lisas asendatakse kirje Itaalia kohta järgmisega:
      „Itaalias:
      
                  —
               
               
                  Abruzzo maakond: Pescara provints,
               
            
                  —
               
               
                  Bolzano provints;
               
            
                  —
               
               
                  Emilia-Romagna maakond;
               
            
                  —
               
               
                  Friuli-Venezia Giulia maakond;
               
            
                  —
               
               
                  Lazio maakond;
               
            
                  —
               
               
                  Liguuria maakond;
               
            
                  —
               
               
                  Lombardia maakond;
               
            
                  —
               
               
                  Marche maakond;
               
            
                  —
               
               
                  Molise maakond;
               
            
                  —
               
               
                  Piemonte maakond;
               
            
                  —
               
               
                  Apuulia maakond: Brindisi provints;
               
            
                  —
               
               
                  Sardiinia maakond;
               
            
                  —
               
               
                  Toscana maakond;
               
            
                  —
               
               
                  Trento provints;
               
            
                  —
               
               
                  Umbria maakond;
               
            
                  —
               
               
                  Valle d'Aosta maakond;
               
            
                  —
               
               
                  Veneto maakond.“